Herbert Simon
Herbert Alexander Simon (15. kesäkuuta 1916 Milwaukee, Wisconsin – 9. helmikuuta 2001) oli Nobel-palkittu yhdysvaltalainen tutkija, joka keskittyi pitkällä urallaan niin taloustieteeseen, tietojenkäsittelytieteeseen, hallintotieteeseen, kognitiiviseen psykologiaan kuin filosofiaankin. Hänen yhdistävä kiinnostuksen kohteensa näissä kaikissa oli ihmisten päätöksenteko ja ongelmien ratkaisuprosessit.
Simon syntyi Milwaukeessa Wisconsinissa vuonna 1916. Hän suoritti B.A.-tutkinnon valtiotieteistä Chicagon yliopistossa vuonna 1936 ja väitteli tohtoriksi samasta yliopistosta vuonna 1943. Simon työskenteli Kalifornian yliopistossa Berkeleyssä, Illinoisin teknillisessä yliopistossa ja vuodesta 1949 Pittsburghissa Carnegie Mellon -yliopiston professorina.[1]
1969 Hänet palkittiin Amerikan psykologisen yhdistyksen palkinnolla. 1975 Hän sai myös Turing-palkinnon yhdessä Allen Newellin kanssa. 1978 Hänet palkittiin Nobelin taloustieteen palkinnolla organisaatioiden päätöksentekoa koskevista tutkimuksistaan. 1986 Hän vastaanotti Yhdysvaltain kansallisen tieteen ansiomitallin. 1988 Hän sai ORSA:n John von Neumannin palkinnon. 1995 Hänet palkittiin tutkimuksistaan tekoälyn parissa.
Simon julkaisi urallaan satoja artikkeleita ja kymmeniä kirjoja, joihin on myöhemmin viitattu laajalti.
(1947) Administrative Administrative Behavior: A Study of Decision-Making Processes in Administrative Organizations. Organisaatiotutkimuksen klassikoita, joista on julkaistu neljä eri versioita, viimeisin vuonna 1997. ( Teos on ilmestynyt suomeksi nimellä Päätöksenteko ja hallinto) (1957) Models of Man, John Wiley. Käsittelee matemaattisia malleja ihmisten käyttäytymisestä. (1958) Organizations. Yhteistyössä James G Marchin ja Harold Guetzkowin kanssa. (1977) Models of Discovery: and other topics in the methods of science. (1979) Models of Thought, Volumes 1 and 2. (1982) Models of Bounded Rationality, Volumes 1 and 2. (1983) Reason in Human Affairs (1991) Models of My Life BasicBooks. (1996) The Sciences of the Artificial (1987) Scientific Discovery: computational explorations of the creative processes. Yhteistyössä Pat Langleyn, Gary Bradshaw:n ja Jan Zytkowin kanssa. (1997) An Empirically Based Microeconomics. (1997) Models of Bounded Rationality, Volume 3.
"What information consumes is rather obvious: it consumes the attention of its recipients. Hence a wealth of information creates a poverty of attention, and a need to allocate that attention efficiently among the overabundance of information sources that might consume it." (Computers, Communications and the Public Interest, pages 40–41, Martin Greenberger, ed., The Johns Hopkins Press, 1971.)
Luokka:Yhdysvaltalaiset taloustieteilijät Luokka:Nobelin taloustieteen palkinnon saajat Luokka:Vuonna 1916 syntyneet Luokka:Vuonna 2001 kuolleet